Езоп
Стомах и крака

Превод от старогръцки: Тодор Сарафов, 1967

chitanka.info

Стомахът и краката спорели кой е по-силен. Краката всеки път казвали, че превъзхождат корема по сила толкова, че дори и самия него носят. А той им отговорил:

— Ехе, приятели! Че ако аз не ви давам храна, вие не ще можете да ме носите.

Така и с войските: най-често големият брой е нищо, ако военачалниците не са извънредно умни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.